Valjadolido provincija
Valjadolido provincija (isp. Provincia de Valladolid) – Ispanijos provicija, esanti šalies šiaurės vakaruose, autonominės Kastilijos ir Leono srities centre. Padalinta į 225-ias savivaldybes. 2011 m. duomenimis, provincijoje gyveno 534 874 gyventojai. Ribojasi su Samoros, Leono, Palensijos, Burgoso, Segovijos, Avilos ir Salamankos provincijomis. Administracinis centras – Valjadolidas. Vienintelė Ispanijos provincija neturinti kalnų. Aukščiausias taškas, iškilęs 933 m yra Cuchillejos kalva. Žemiausia vieta yra Duero upė, tekanti per Villafranca de Duero savivaldybę (626 m).